Държавен вестник, бр. 47, 2014 г., стр. 13

БРОЙ  47	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВО 
НА ВЪТРЕШНИТЕ РАБОТИ
ДЪРЖАВНА АГЕНЦИЯ 
„НАЦИОНАЛНА СИГУРНОСТ“
Инструкция за изменение и допълнение на 
Инструкция № 3261 от 2011 г. за достъпа на 
Държавна агенция „Национална сигурност“ 
до информационните фондове на Министер­
ството на вътрешните работи (ДВ, бр. 105 
от 2011 г.)
§ 1. В чл. 7 се правят следните изменения 
и допълнения:
1. Създава се нова ал. 3:
„(3) Права за достъп до базите данни на 
информационни фондове, до които ДАНС има 
достъп, съдържащи информация за всички 
извършени дейности във фонда, се предос­
тавят от ДКИС след получаване на писмено 
искане до министъра на вътрешните работи, 
подписано от председателя на ДАНС.“
2. Създава се ал. 4:
„(4) Искането по ал. 3 съдържа: трите имена, 
ЕГН, структурно звено, длъжност, уникално 
логическо име за конкретния потребител 
на ДАНС, като се посочват и технологични 
дейности и информационни обекти или номер 
на профил.“
3. Сегашната ал. 3 става ал. 5 и думите „с 
право на достъп до информационен фонд на 
МВР“ се заменят с „и 3“.
4. Създава се ал. 6:
„(6) Потребителите по ал. 3 не могат да 
бъдат повече от трима държавни служители 
на ДАНС.“
§ 2. Член 12 се изменя така:
„Чл. 12. (1) Потребителите по чл. 7, ал. 3 
могат да извършват справки в базите данни на 
информационните фондове, до които ДАНС 
има достъп, съдържащи информация за всички 
извършени дейности във фонда.
(2) Справките по ал. 1 могат да се извърш­
ват по основни идентификационни данни на 
обект или на потребител на ДАНС.
(3) Справките по ал. 1 не могат да се из­
вършват по основни идентификационни данни 
на потребител, който не е служител на ДАНС.“
§ 3. Създава се чл. 13:
„Чл. 13. (1) В случаите, при които по искане 
на ръководител на структура от МВР или на 
друг орган, който има правно основание, е 
извършена справка за осъществен достъп до 
информационен фонд на МВР и се установи, че 
е проявен интерес от потребители на ДАНС, 
в изготвения отговор от директора на ДКИС 
се посочва, че идентифициране на потребител 
на ДАНС се извършва след отправено писмено 
искане до ДАНС.
(2) За структурите на МВР исканата ин­
формация по ал. 1 се предоставя от ДАНС 
след отправено писмено искане чрез главния 
секретар на МВР.
(3) Министерството на вътрешните работи 
предоставя информация на ДАНС за извър­
шени справки в информационните фондове 
на МВР от потребители, които не са слу­
жители на ДАНС, след писмено искане от 
председателя на ДАНС или оправомощен от 
него заместник-председател и разрешение на 
главния секретар на МВР.“
Министър на вътрешните работи: 
Цветлин Йовчев
Председател на Държавна агенция 
„Национална сигурност“: 
Владимир Писанчев
3652
КОМИСИЯ ЗА РЕГУЛИРАНЕ 
НА СЪОБЩЕНИЯТА
РЕШЕНИЕ № 238
от 22 май 2014 г.
за изменение и допълнение на Правилата 
за осъществяване на електронни съобщения 
чрез радиосъоръжения, които ползват радио­
честотен спектър, който не е необходимо да 
бъде индивидуално определен (приети с Ре­
шение № 1368 от 31.05.2012 г. на Комисията 
за регулиране на съобщенията – ДВ, бр. 47 
от 2012 г.)
На основание чл. 30, т. 8 във връзка с чл. 65а 
от Закона за електронните съобщения Коми­
сията за регулиране на съобщенията реши:
§ 1. В чл. 12 се правят следните изменения:
1. Точка 1 се изменя така:
„1. неспецифични устройства с малък обсег 
на действие – всички видове радиоустройства, 
независимо от приложението или целта, които 
отговарят на техническите условия, опреде­
лени за дадена честотна лента; обикновено 
се използват за телеметрия, телеуправление, 
аларми, предаване на данни по принцип и 
други приложения;“.
2. Точка 2 се изменя така:
„2. системи за локализиране, проследяване 
и събиране на данни;“.
3. Точка 4 се изменя така:
„4. транспортни телематични устрой­
ства – радиоустройства, които се използват 
в областта на транспорта (пътен, железо­
пътен, воден или въздушен в зависимост